Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 137

3. a feladó rövidített megnevezése. A feladó kocsizárjain a felsoroltakon kívül a feladási vasút cégjele is szerepelhet. Amennyiben a vasúti kocsit a vasút zárja le, a kocsizárakon ugyanilyen jeleknek kell lenniük, azonban a feladó rövidített megnevezése helyett a feladási vasút cégjelének, de ha a kocsizáron nincs ellenőrző jel, a kocsizárfogó számának is kell szerepelnie. A biztonsági kocsizárnak, függetlenül attól, hogy a kocsit a feladó vagy a vasút zárja le, a következő jelekkel kell rendelkeznie: — a feladási vasút rövidített megnevezése; — ellenőrző (azonosító) jel. 2002/105/II. szám A biztonsági kocsizáron kiegészítésként feltüntethető a feladási állomás és a feladó megnevezése — szükség szerint rövidített alakban. Amennyiben egy kocsira vagy konténerre több biztonsági kocsizár kerül felhelyezésre, azok ellenőrző jeleinek különbözniük kell egymástól. Ha a fedett vagy a hűtőkocsi ajtóinak felső részén kiegészítő kocsizár felhelyezésére alkalmas szerkezet van kiképezve, a biztonsági kocsizárat csak a fő kocsizár felhelyezésére kialakított helyre kell feltenni. A feladási vasút legalább két hónappal a fuvarozást megelőzően köteles értesíteni a fuvarozásban részt vevő valamennyi vasutat a konkrét biztonsági zárszerkezet használatának szabályairól és levételének módjáról. Olyan szerkezetek alkalmazását, amelyek levételéhez különleges kialakítású szerszám (oldószerkezet, kulcs stb.) szükséges, a feladási vasút a fuvarozásban részt vevő valamennyi vasúttal köteles egyeztetni. Amennyiben a trantzitárú fuvarozása az SZMGSZ-ben részes országból történik (beleértve a tengeri kikötőkben átrakott árukat is), a nagykonténerek, közúti járműszerelvények, közúti csereszekrények, félpótkocsik stb. továbbfuvarozás céljából átvehetők az eredeti feladó kocsizárjaival vagy biztonsági kocsizárjaival is. Egyebekben a kocsik és konténerek lezárása a feladási vagy átrakó vasúton érvényes belső szabályozás szerint végezhető.

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes